CELEX: 62009CA0322
Language: et
Date: 2010-11-18 00:00:00
Title: Kohtuasi C-322/09 P: Euroopa Kohtu (kolmas koda) 18. novembri 2010 . aasta otsus — NDSHT Nya Destination Stockholm Hotell & Teaterpaket AB versus Euroopa Komisjon (Apellatsioonkaebus — Riigiabi — Konkurendi kaebus — Vastuvõetavus — Määrus (EÜ) nr 659/1999 — Artiklid 4, 10, 13 ja 20 — Komisjoni otsus kaebuse läbivaatamist mitte jätkata — Komisjoni hinnang, mille kohaselt meetmed ei kujuta endast osaliselt riigiabi ning kujutavad endast osaliselt ühisturuga kokkusobivat olemasolevat abi — EÜ artikkel 230 — Mõiste vaidlustatav õigusakt )

15.1.2011   
            
            
               ET
            
            
               Euroopa Liidu Teataja
            
            
               C 13/14
            
         Euroopa Kohtu (kolmas koda) 18. novembri 2010. aasta otsus — NDSHT Nya Destination Stockholm Hotell & Teaterpaket AB versus Euroopa Komisjon
   (Kohtuasi C-322/09 P) (1)
   
   (Apellatsioonkaebus - Riigiabi - Konkurendi kaebus - Vastuvõetavus - Määrus (EÜ) nr 659/1999 - Artiklid 4, 10, 13 ja 20 - Komisjoni otsus kaebuse läbivaatamist mitte jätkata - Komisjoni hinnang, mille kohaselt meetmed ei kujuta endast osaliselt riigiabi ning kujutavad endast osaliselt ühisturuga kokkusobivat olemasolevat abi - EÜ artikkel 230 - Mõiste „vaidlustatav õigusakt”)
   2011/C 13/22
   Kohtumenetluse keel: inglise
   
      Pooled
   
   
      Apellant: NDSHT Nya Destination Stockholm Hotell & Teaterpaket AB (esindajad: avvocato M. Merola ja avvocato L. Armati)
   
      Teine menetlusosaline: Euroopa Komisjon (esindajad: L. Flynn ja T. Scharf)
   
      Ese
   
   Apellatsioonkaebus Euroopa Ühenduste Esimese Astme Kohtu (esimene koda) 9. juuni 2009. aasta otsuse peale kohtuasjas T-152/06: NDSHT vs. komisjon, millega Esimese Astme Kohus tunnistas vastuvõetamatuks hagi, millega paluti tühistada komisjoni 24. märtsi ja 28. aprilli 2006. aasta kirjades sisalduv otsus jätta algatamata EÜ asutamislepingu artikli 88 lõikes 2 ette nähtud menetlus NDSHT kaebuse alusel, mis käsitleb Rootsi ametiasutuste poolt Stockholmi linna eri toetuste näol Stockholm Visitors Board AB-le väidetavalt antud riigiabi — Vaidlustatavad aktid
   
      Resolutsioon
   
   
               1.
            
            
               Tühistada Euroopa Ühenduste Esimese Astme Kohtu 9. juuni 2009. aasta otsus kohtuasjas T-152/06: NDSHT vs. komisjon.
            
         
               2.
            
            
               Lükata tagasi Euroopa Ühenduste Komisjoni poolt Esimese Astme Kohtus esitatud vastuvõetamatuse vastuväide.
            
         
               3.
            
            
               Suunata kohtuasi tagasi Euroopa Liidu Üldkohtule otsuse tegemiseks nende NDSHT Nya Destination Stockholm Hotell & Teaterpaket AB väidete kohta, millega taotletakse, et tühistataks 24. märtsi ja 28. aprilli 2006. aasta kirjades sisalduv Euroopa Ühenduste Komisjoni otsus mitte jätkata asjaomase äriühingu poolt esitatud ning Stockholmi linna poolt Stockholm Visitors Board AB-le antud väidetavalt ebaseaduslikku abi käsitleva kaebuse läbivaatamist.
            
         
               4.
            
            
               Kohtukulude kandmine otsustatakse edaspidi.
            
         
      (1)  ELT C 233, 26.6.2009, lk 12.